JayJayThrowThrow/commonwealth-wiki-mix huggingface dataset:
ഫെബ്രുവരി 6

ഗ്രിഗോറിയൻ കലണ്ടർ പ്രകാരം ഫെബ്രുവരി 6 വർഷത്തിലെ 37-ആം ദിനമാണ്. വർഷാവസാനത്തിലേക്ക് 328 ദിവസങ്ങൾ കൂടിയുണ്ട് (അധിവർഷങ്ങളിൽ 329).
ചരിത്രസംഭവങ്ങൾ


* 1788 – മസാച്ചുസെറ്റ്സ് അമേരിക്കയുടെ ഭരണഘടന അംഗീകരിക്കുന്ന ആറാമത്തെ സംസ്ഥാനമായി.
* 1817 – സ്പാനിഷ് ഭരണത്തിൽ നിന്ന് ചിലിയെ മോചിപ്പിക്കുന്നതിനായി തന്റെ സൈന്യവുമായി സാൻ മാർട്ടിൻ ആൻഡസ് പർ‌വതനിരകൾ മുറിച്ചു കടന്നു.
* 1819 – തോമസ് സ്റ്റാംഫോർഡ് സിംഗപ്പൂർ സ്ഥാപിച്ചു.
* 1899 – സ്പാനിഷ് അമേരിക്കൻ യുദ്ധം - 1898-ലെ പാരീസ് ഉടമ്പടി അമേരിക്കൻ സെനറ്റ് അംഗീകരിച്ചു.
* 1922 – ആഷിൽ റാറ്റി, പയസ് പതിനൊന്നാമൻ മാർപ്പാപ്പയായി.
* 1933 – അമേരിക്കൻ ഭരണഘടനയുടെ 20-ആം ഭേദഗതി ഫലത്തിൽ വന്നു.
* 1936 – ഒളിമ്പിക്സ്: നാലാമത് ശീതകാല ഒളിമ്പിക്സിന്‌ ജർമനിയിൽ തുടക്കം.
* 1952 – ജോർജ്ജ് നാലാമന്റെ മരണത്തോടെ എലിസബത്ത് II ബ്രിട്ടീഷ് രാജ്ഞിയായി.
* 1958 – മാഞ്ചസ്റ്റർ യുണൈറ്റഡിന്റെ എട്ടു കളിക്കാർ ഒരു വിമാനാപകടത്തിൽ മ്യൂണിച്ചിൽ വച്ച് കൊല്ലപ്പെട്ടു.
* 1959 – ടെക്സാസ് ഇൻസ്ട്രുമെന്റ്സിലെ ജാക്ക് കിൽബി ഇന്റഗ്രേറ്റഡ് സർക്യൂട്ടിനു വേണ്ടിയുള്ള ആദ്യത്തെ പേറ്റന്റിന്‌ അപേക്ഷ സമർപ്പിച്ചു.
* 1959 – ഭൂഖണ്ഡാന്തര ബാലിസ്റ്റിക് മിസൈൽ ആയ ടൈറ്റാന്റെ വിജയകരമായ ആദ്യ പരീക്ഷണം ഫ്ലോറിഡയിലെ കേപ് കനാവറാലിൽ വച്ചു നടന്നു.
* 1998 – വാഷിങ്ടൺ ദേശീയ വിമാനത്താവളത്തിനെ റോണാൾഡ് റീഗൺ ദേശീയവിമാനത്താവളം എന്ന് പുനർനാമകരണം നടത്തി.

ജനനം

* 1983 – ശ്രീശാന്ത്, ഇന്ത്യൻ ക്രിക്കറ്റ് താരം
മരണം

* 1931 – മോട്ടിലാൽ നെഹ്രു, ഇന്ത്യൻ നേതാവ് (ജ. 1861)
* 2022- ലതാ മങ്കേഷ്കർ, ഇന്ത്യൻ ചലച്ചിത്ര പിന്നണി ഗായിക
മറ്റു പ്രത്യേകതകൾ

വർഗ്ഗം:ഫെബ്രുവരി 6
ചമ്പക്കുളം

ആലപ്പുഴക്കും ചങ്ങനാശ്ശേരിക്കും മദ്ധ്യേ നെടുമുടിയിൽ നിന്നും ഏകദേശം 5 കി.മി. തെക്കു ഭാഗത്താണ് ചമ്പക്കുളം ഗ്രാമം. പമ്പയാർ രണ്ടു കൈവഴികളായി തിരിഞ്ഞ് ഈ ഗ്രാമത്തിലൂടെ ഒഴുകുന്നു. കുട്ടനാട്‌ മേഖലയിൽപ്പെട്ട ഒരു ഭൂപ്രദേശം ആണ് ചമ്പക്കുളം. ഇവിടുത്തെ ഒരു പ്രധാന ഉത്സവമാണ് ചമ്പക്കുളം മൂലം വള്ളംകളി. കൊണ്ടാക്കൽ, നടുഭാഗം, വൈശ്യംഭാഗം തുടങ്ങിയ സ്ഥലങ്ങൾ ഇവിടെയാണ്.

ചമ്പക്കുളത്തെ കുറിച്ചുള്ള കൂടുതൽ വിവരങ്ങൾ അടങ്ങിയ ഇംഗ്ലീഷ് വിക്കിപീഡിയ പേജ് ഇവിടെ ലഭ്യമാണ്.
നടുഭാഗം

200px|thumb|left|എരവേലിൽ പരദൈവപ്രതിഷ്ഠ
നെടുമുടി പഞ്ചായത്തിലെ പ്രധാനപ്പെട്ട ഒരു പ്രദേശമാണിത്. നെടുമുടി പഞ്ചായത്തിന്റെ നടുക്കായാണ് ഈ പ്രദേശം സ്ഥിതിചെയ്യുന്നത്. അതുകൊണ്ടാവാം ഈ പ്രദേശത്തിന് നടുഭാഗം എന്നു പേർ കിട്ടിയത്. ഇവിടെ പ്രശ്സ്തമായ ചമ്പക്കുളം വലിയപള്ളി,കല്ലമ്പള്ളിക്ഷേത്രം,മഠം മഹാലക്ഷ്മീ ക്ഷേത്രം,ഗണപതി തേവലക്കടു ക്ഷേത്രം,കൊണ്ടാക്കൽ പള്ളി തുടങ്ങിയ ആരാധനാലയങ്ങൾ സ്ഥിതിചെയ്യുന്നത്.മത സൗഹാർദ്ദത്തിൻറെ പ്രതീകമാണ് ചമ്പക്കുളം മൂലം വള്ളംകളി.
കൊണ്ടാക്കൽ

നെടുമുടി പഞ്ചായത്തിലെ ഒരു ചെറിയ ഗ്രാമം ആണ് കൊണ്ടാക്കൽ. ചമ്പക്കുളത്തിന് ഏകദേശം ഒരു കി.മി. പടിഞ്ഞാറ് ഭാഗത്തായി കൊണ്ടാക്കൽ നില കൊള്ളുന്നു.
200px|thumb|ചമ്പക്കുളം കല്ലൂർക്കാട് സെന്റ് മേരീസ് പള്ളി
പുറത്തേക്കുള്ള കണ്ണികൾ

* This page gives memories about Champakulam a few years ago. Others have added comments too. People from Champakulam - who are now away - don't miss this page. Refresh your sweet memories!
* A site dedicated to champakulam (site under construction).


വിഭാഗം: ആലപ്പുഴ ജില്ലയിലെ ഗ്രാമങ്ങൾ
മണക്കാട് (ഇടുക്കി)

കേരളസംസ്ഥാനത്തിൽ ഇടുക്കി ജില്ലയിൽ തൊടുപുഴ താലൂക്കിലെ ഒരു ഗ്രാമമാണ് മണക്കാട്. ഇതേ പേരിലുള്ള ഒരു ഗ്രാമപഞ്ചായത്തും നിലവിലുണ്ട്.
തൊടുപുഴ പട്ടണത്തിന്റെ പടിഞ്ഞാറുഭാഗത്തു തൊടുപുഴയാറിനും, തൊടുപുഴ വൈക്കം റോഡിനും ഇടയിലുള്ള മണക്കാട് പഞ്ചായത്തിന്റെ പടിഞ്ഞാറുഭാഗത്ത് എറണാകുളം ജില്ലയാണ്. പുതുപ്പെരിയാരം, അരിക്കുഴ, ചിറ്റൂർ, പെരിയാമ്പ്ര എന്നീ സ്ഥലങ്ങൾ പഞ്ചായത്തിൽ ഉൾപ്പെടുന്നു.

മണക്കാടു വില്ലേജിന്റെ ഒരു ഭാഗം കൂടി ഉൾപ്പെടുത്തിയാൺ തൊടുപുഴ മുനിസിപ്പാലിറ്റി രൂപവത്കരിച്ചത്.

മണക്കാട് നരസിംഹസ്വാമി ക്ഷേത്രം ഇവിടുത്തെ പ്രധാന അരാധനാലയങ്ങളിലൊന്നാണ്.

വിഭാഗം: ഇടുക്കി ജില്ലയിലെ ഗ്രാമങ്ങൾ
ജെഫ് റാസ്കിൻ

ജെഫ് റാസ്കിൻ (മാർച്ച് 9, 1943 - ഫെബ്രുവരി 26, 2005) അമേരിക്കക്കാരനാണ്. പേഴ്സണൽ കമ്പ്യൂട്ടറുകൾ വേണ്ടിയുള്ള ഹ്യൂമൻ-കമ്പ്യൂട്ടർ ഇന്റർഫേസിന്റെ വികസനത്തിൽ നിർണായക സംഭാവനകൾ നൽകിയ ശാസ്ത്രജ്ഞനാണ് ജെഫ് റാസ്കിൻ. 1970-കളുടെ അവസാനത്തിൽ ആപ്പിളിൽ മാക്കിന്റോഷ് പ്രോജക്റ്റ് വിഭാവനം ചെയ്യുന്നതിനും ആരംഭിക്കുന്നതിനും കാരണക്കാരനായി അറിയപ്പെടുന്ന വിദഗ്ദ്ധനാണ്. ആപ്പിളിന്റെ കമ്പ്യൂട്ടറുകളിലാണ് റാസ്കിൻ ഇന്റർഫേസുകളുടെ ഉപയോഗം നടപ്പിൽ വരുത്തിയത്. ഗ്രാഫിക്കൽ യൂസർ ഇന്റർഫേസ് എന്ന ആശയം ആദ്യമായി കൊണ്ടുവന്നതും ആപ്പിൾ കമ്പ്യൂട്ടറായിരുന്നു. ഇതിൽ പ്രധാനപങ്കാണ് റാസ്കിൻ വഹിച്ചത്. സ്റ്റീവ് ജോബ്സ് ആയിരുന്നു റാസ്കിന്റെ ആശയങ്ങൾക്ക് വേണ്ട പിന്തുണ നൽകിയത്.
ആദ്യകാല ജീവിതവും വിദ്യാഭ്യാസവും

ന്യൂയോർക്ക് സിറ്റിയിൽ ഒരു മതേതര ജൂത കുടുംബത്തിലാണ് ജെഫ് റാസ്കിൻ ജനിച്ചത്,അദ്ദേഹത്തിന്റെ കുടുംബപ്പേര് "റാസ്കെ" എന്നതിൽ നിന്നുള്ള മാട്രോണിമിക്(ഒരാളുടെ അമ്മയുടെയോ മുത്തശ്ശിയുടെയോ ഏതെങ്കിലും സ്ത്രീ പൂർവ്വികരുടെയോ നൽകിയിരിക്കുന്ന പേരിനെ അടിസ്ഥാനമാക്കിയുള്ള വ്യക്തിഗത നാമമാണ് മാട്രോണിമിക്.) ആണ്, റേച്ചൽ എന്ന പേര് യിദ്ദിഷ് എന്ന യഹൂദ ഭാഷയിലുള്ള വിളിപ്പേരാണാണിത്. സ്റ്റോണി ബ്രൂക്ക് യൂണിവേഴ്സിറ്റിയിൽ നിന്ന് ഫിലോസഫിയിലും സംഗീതത്തിലും മൈനർ നേടുകയും അതോടൊപ്പം ഗണിതശാസ്ത്രത്തിൽ ബിഎയും ഭൗതികശാസ്ത്രത്തിൽ ബിഎസും നേടി.
ഇവയും കാണുക

* വിവരസാങ്കേതികരംഗത്തെ പ്രശസ്തരുടെ പട്ടിക
അവലംബം

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1943-ൽ ജനിച്ചവർ
ലാൽ-ബാൽ-പാൽ

thumb|right|200px|ഇന്ത്യൻ സ്വാത്രന്ത്ര്യസമരത്തിന്റെ ഗതി മാറ്റി മറിച്ച മൂന്ന് നേതാക്കൾ
ലാൽ-ബാൽ-പാൽ എന്നത് ലാലാ ലജ്പത് റായ്, ബാല ഗംഗാധര തിലൿ, ബിപിൻ ചന്ദ്ര പാൽ കൂട്ടുകെട്ടിന്റെ ചുരുക്കപ്പേരാണ്. ഭാരതത്തിൽ ഉല്പാദിപ്പിക്കപ്പെടുന്ന സാധനങ്ങൾ മാത്രം ഉപയോഗിക്കാനും വിദേശ ഉല്പന്നങ്ങളെ ബഹിഷ്കരിക്കാനും ആഹ്വാനം ചെയ്തുകൊണ്ട് "സ്വദേശി പ്രസ്ഥാനത്തിനു" നേതൃത്വം നൽകിയതു "സ്വദേശി ത്രയം" എന്നു കൂടി അറിയപ്പെട്ടിരുന്ന ഇവരായിരുന്നു.
ഇത് കൂടി കാണുക

ബാല ഗംഗാധര‍ തിലക്


വർഗ്ഗം:ഇന്ത്യാചരിത്രം
അമ്പഴം

ലഘുചിത്രം|പകരം=|അമ്പഴങ്ങ വിളവെടുത്തത്


സ്പോണ്ടിയാസ് ജനുസ്സിൽപ്പെടുന്ന പുഷ്പിക്കുന്ന ഒരു മരമാണ് അമ്പഴം. .25 മീറ്ററിലധികം ഉയരത്തിൽ വളരുന്ന അമ്പഴത്തിന്റെ പത്തിലേറെ ഉപവർഗ്ഗങ്ങൾ കാണുന്നുവെങ്കിലും കേരളത്തിൽ പൊതുവേ കാണുന്നത് സ്പോണ്ടിയാസ് പിന്നേറ്റ എന്നതരമാണ്. രേഖപ്പെടുത്തിയിട്ടുള്ള പതിനേഴ് ഉപവർഗ്ഗങ്ങളിൽ പത്തെണ്ണങ്ങളുടെയും സ്വദേശം ഏഷ്യയാണ്. വേപ്പിന്റെയും കൊന്നയുടെയും അമ്പഴത്തിന്റെയും ഇലകളുടെ ക്രമീകരണം ഒരേപോലെയാണ്. ഫലത്തിന് അണ്ഡാകൃതിയും, പച്ച നിറവും, പഴുത്തു കഴിഞ്ഞാൽ മഞ്ഞനിറത്തിലും കാണുന്നു. ഫലത്തിനുള്ളിൽ ഒരു കുരു മാത്രമേ ഉണ്ടാവുകയുള്ളു. അമ്പഴത്തിന്റെ ഫലമാണ്‌ അമ്പഴങ്ങ. നല്ല പുളിരസമുള്ള അമ്പഴങ്ങയുടെ കാമ്പ് കൊണ്ട് ചമ്മന്തികളും, കറികളും, അച്ചാറുകളും ഉണ്ടാക്കാം.
ഔഷധഗുണങ്ങൾ

അമ്പഴത്തിന്റെ ഇലയും, തൊലിയും, കായും പശയും ഉപയോഗിക്കാം.
* കർണ്ണ രോഗങ്ങൾ
* വിഷ ചികിത്സ
* ഗൊണോറിയ
* ഗ്രഹണി
കുറിപ്പുകൾ

സ്പോണ്ടിയാസ് മോമ്പിൻ എന്ന തരം അമ്പഴത്തിന്റെ തായ്ഭാഷയിലെ പേരായ മാക്കോക്ക് ൽ നിന്ന് രൂപംകൊണ്ടതാണ് തായ്‌ലാൻഡിന്റെ തലസ്ഥാനമായ ബാങ്കോക്ക് നഗരത്തിന്റെ നാമം .
അവലംബം

* അഷ്ടാംഗഹൃദയം (വിവ., വ്യാ. വി. എം. കുട്ടികൃഷ്ണമേനോൻ) സാംസ്കാരിക വകുപ്പ്, കേരള സർക്കാർ ISBN 81-86365-06-0
ചിത്രശാല


Image:അമ്പഴങ്ങ.jpg|അമ്പഴങ്ങ
ചിത്രം:അമ്പഴങ്ങ01.jpg|അമ്പഴങ്ങ
image:അമ്പഴങ്ങ02.jpg|അമ്പഴങ്ങ
File:Spondias-On-Tree.jpg|അമ്പഴങ്ങ
File:YosriPokokKedondongBuah.jpg|അമ്പഴങ്ങ
File:SpondiasPinnata 9907.JPG|അമ്പഴങ്ങ
പ്രമാണം:Spondias dulcis3.jpg|അമ്പഴം, ഫലം, ഛേദിച്ചത്, കുരു

പുറത്തേക്കുള്ള കണ്ണികൾ

* കൂടുതൽ വിവരവും കാണുന്ന ഇടങ്ങളും
* മറ്റു ഭാഷകളിലെ പേരുകളും അറിവുകളും
* http://www.biotik.org/india/species/s/sponpinn/sponpinn_en.html


വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:സ്പൊണ്ടിയാസ്
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ബലരാമൻ

right|thumb|200px|17th century mural of Balarama from a wall hanging in South Indian temple.

മഹാവിഷ്ണുവിന്റെ എട്ടാമത്തെ അവതാരമാണ്‌ ബലരാമൻ . മഹാവിഷ്ണുവിന്റെയും അനന്തന്റെയും അംശം ബലരാമനിൽ ചേർന്നിരിക്കുന്നു . എന്നാൽ ത്രേതായുഗത്തിലെ ലക്ഷ്മണൻ അനന്തന്റെ പൂർണമായ അംശമാണ് . അതിയായ ബലത്തോട്‌ കൂടിയവനും സർവരെയും ആകർഷിക്കുന്ന സ്വരൂപത്തോടുകൂടിയവനുമായതുകൊണ്ട്‌ ബലരാമൻ എന്ന പേരുണ്ടായതെന്ന്‌ പറയപ്പെടുന്നു.

വിഷ്ണുവിൻ്റെ ശ്രീരാമാവതാരത്തിൽ ആദിശേഷൻ അനുജൻ ലക്ഷ്മണനായി അവതരിച്ചു. ശ്രീകൃഷ്ണാവതാരത്തിൽ ആദിശേഷൻ ജ്യേഷ്ഠ സഹോദരനായി ബലരാമൻ എന്ന നാമധേയത്തിലും അവതരിച്ചു. ബലരാമൻ വെളുത്തതും ശ്രീകൃഷ്ണൻ കറുത്തതും ആയിരുന്നത്രെ.

രേവതിയാണ് ബലഭദ്രൻ്റെ പത്നി. സ്വന്തം കർത്തവ്യമായ കൃഷിയിൽ പൂർണ്ണമായും മുഴുകിയ ബലരാമൻ്റെ ആയുധം കലപ്പയായിരുന്നു. ഗദായുദ്ധത്തിലും ഇദ്ദേഹം അതിനിപുണനായിരുന്നു.

കൃഷിയുടെ സൗകര്യത്തിനായി കാളിന്ദി നദിയെ കലപ്പ കൊണ്ട് ഉഴുത് ഗതി മാറ്റിയതായി പുരാണങ്ങളിൽ ചിത്രീകരിക്കുന്നുണ്ട്.

പകൽ സമയം മുഴുവൻ കൃഷിയിടത്തിൽ പണിയെടുത്ത് അന്തിയാവുമ്പോൾ തെങ്ങിൻ്റെ കള്ള് കുടിച്ചിരുന്നതായും വിവരിച്ചിട്ടുണ്ട്.

മേടമാസത്തിലെ കറുത്ത വാവു കഴിഞ്ഞുവരുന്ന വൈശാഖമാസ ശുക്ലപക്ഷ തൃതീയ ദിവസമായിരുന്നു മഹാവിഷ്ണുവിന്റെ എട്ടാമത്തെ അവതാരമായി യാദവകുലത്തിൽ ബലരാമൻ അവതരിച്ചത്.

ദേവകിയുടെ ആറ്‌ ശിശുക്കളെയും കംസൻ വധിച്ചുകളഞ്ഞു. ദേവകി ഏഴാമതും ഗർഭം ധരിച്ചു. ആ ഗർഭത്തെ മായാദേവി വസുദേവരുടെ തന്നെ മറ്റൊരു ഭാര്യയായ രോഹിണിയുടെ ഉദരത്തിലേക്ക്‌ മാറ്റി. ദേവകിയുടെ ഗർഭം അലസിപ്പോയതായി വാർത്തയും പരന്നു. രോഹിണി പ്രസവിച്ച ആ ശിശുവാണ്‌ ബലരാമൻ. ഗർഭത്തെ സംഘർഷണം ചെയ്ത്‌ അഥവാ വലിച്ച് കൊണ്ട് പോയി ജനിപ്പിച്ചവനായതുകൊണ്ട്‌ ബലരാമന്‌ സംഘർഷണൻ എന്ന പേരും കൂടിയുണ്ടായി.

ബലരാമൻ മഹാഭാരത യുദ്ധത്തിൽ ഉൾപ്പെടുന്നില്ല. ആ സമയത്ത് അദ്ദേഹം തീത്ഥാടനത്തിന് പോകുന്നു. ശ്രീ കൃഷ്ണന്റെ നിർദേശപ്രകാരം ആണത്. അദ്ദേഹം യുദ്ധത്തിൽ പങ്കെടുത്തിരുന്നെങ്കിൽ ദുര്യോധനനെ അധർമ്മത്തിലൂടെ വധിക്കാൻ അനുവദിക്കില്ലായിരുന്നു. ഗദായുദ്ധത്തിൽ ദുര്യോധനന്റെ ഗുരുനാഥൻ കുടിയായിരുന്നു ബലരാമൻ. അദ്ദേഹം ഉണ്ടായിരുന്നെങ്കിൽ മഹാഭാരത യുദ്ധത്തിന്റെ പരിണാമം മറ്റൊന്നായേനേ...

ഒടുവിൽ യാദവകുലം തമ്മിൽ തല്ലിമരിച്ചു. ഇതുകണ്ട്‌ ബലരാമൻ ഒരു വൃക്ഷത്തിന്റെ ചുവട്ടിൽ ചെന്ന്‌ ധ്യാനനിമഗ്നനായി ഇരുന്നു. കുറച്ചു സമയം കഴിഞ്ഞപ്പോൾ അദ്ദേഹത്തിന്റെ മുഖത്തുനിന്നും ഒരു വെളുത്ത സർപ്പം ഉത്ഭവിച്ച് സമുദ്രത്തെ ലക്ഷ്യമാക്കിപ്പോയി. ഈ സമയത്ത്‌ സമുദ്രദേവൻ അർഘ്യവുമായി വന്ന്‌ ആ സർപ്പത്തെ പൂജിച്ചു. അനന്തരം ആ സർപ്പം ശ്വേതദ്വീപിലേക്ക്‌ പോയി. ആദിശേഷന്റെ അവതാരമായ ബലരാമമൂർത്തി അങ്ങനെ ആദിശേഷനിൽ തന്നെ വിലയം പ്രാപിച്ചു.
അവലംബങ്ങൾ


പുറം കണ്ണികൾ

*ബലരാമൻ


വർഗ്ഗം:മഹാഭാരതത്തിലെ കഥാപാത്രങ്ങൾ
വർഗ്ഗം:ദശാവതാരം
ഗണതന്ത്രം

ഒരു രാജ്യത്തിന്റെ പരമാധികാരം ജനങ്ങളിൽ നിഷിപ്തമായിരിക്കുകയും തിരഞ്ഞെടുക്കപ്പെടുന്ന പ്രതിനിധികൾ മുഖേന അത് വിനിയോഗിക്കുകയും ചെയ്യുന്ന ഭരണസമ്പ്രദായമാണ് ഗണതന്ത്രം അഥവാ റിപ്പബ്ലിക്. ഇത്തരം രാഷ്ട്രങ്ങൾ രാഷ്ട്രത്തലവനെ തിരഞ്ഞെടുക്കുകയും ഭരണഘടനാപ്രകാരം ഭരണം നിർവ്വഹിക്കുകയും ചെയ്യുന്നു.ഗണതന്ത്ര സമ്പ്രദായത്തിൽ രാഷ്ട്രത്തലവൻ ഒരു നിശ്ചിതകാലത്തേക്ക് പ്രസ്തുത സ്ഥാനം വഹിക്കാൻ തിരഞ്ഞെടുക്കപ്പെടുന്നു.
പേരിനു പിന്നിൽ

പൊതുകാര്യം എന്നർഥം വരുന്ന റെസ് പബ്ലിക്ക (Res Publica)എന്ന ലാറ്റിൻ പദത്തിൽ നിന്നാണ് റിപ്പബ്ലിക് എന്ന പദം ഉരുത്തിരിഞ്ഞത്.
പ്രത്യേകതകൾ

ഒട്ടു മിക്ക ഗണതന്ത്ര രാജ്യങ്ങളിലെയും രാഷ്ട്രത്തലവർ രാഷ്ട്രപതി എന്നറിയപ്പെടുന്നു. (ചില പ്രാചീന രാജ്യങ്ങളിൽ കോൺസൽ, ഡോജ്, ആർക്കോൺ, എന്നിങ്ങനെ അറിയപ്പെട്ടിരുന്നു.) ജനാധിപത്യ രാജ്യങ്ങളിൽ തിരഞ്ഞെടുപ്പിലൂടെ രാഷ്ട്രത്തലവനെ നിയമിക്കുന്നു. ഈ തിരഞ്ഞെടുപ്പ് നേരിട്ടോ അല്ലാതെയോ ആവാം. നേരിട്ടലാത്ത തിരഞ്ഞെടുപ്പിൽ ജനങ്ങളാൽ തിരഞ്ഞെടുക്കപ്പെട്ട സമിതി ആവും രാഷ്ട്രത്തലവനെ തിരഞ്ഞെടുക്കുന്നത്. സാധാരണ 4 മുതൽ 6 വർഷം വരെയാവും രാഷ്ട്രത്തലവരുടെ കാലാവധി.
രാഷ്ട്രപതി, നിയമസഭ സമ്പ്രദായങ്ങൾ

ഒരു ഗണതന്ത്ര രാജ്യത്തിൽ രാഷ്ട്രത്തലവനും ഭരണത്തലവനും ഒരേ വ്യക്തിയായാൽ അത് രാഷ്ട്രപതി സമ്പ്രദായം എന്നറിയപ്പെടുന്നു.അമേരിക്ക ഇതിനുദാഹരണമാണ്‌. നിയമസഭ ഗണതന്ത്ര രാജ്യങ്ങളിൽ രാഷ്ട്രത്തലവനും ഭരണത്തലവനും വ്യത്യസ്ത വ്യക്തികളായിരിക്കും. ഇത്തരം രാജ്യങ്ങളിൽ ഭരണത്തലവൻ പ്രധാനമന്ത്രി എന്നറിയപ്പെടുന്നു. ചില രാജ്യങ്ങളിൽ രാഷ്ട്രത്തലവനും ഭരണത്തലവനും വ്യത്യസ്ത രാഷ്ട്രീയപാർട്ടികളിൽ നിന്നാവണമെന്ന് നിർബന്ധമുണ്ട്‌.
ഗണതന്ത്രവാദം

ഒരു ഗണതന്ത്ര രാജ്യത്തെ നിയന്ത്രിക്കുന്ന തത്ത്വശാസ്ത്രങ്ങൾ, ഗണതന്ത്രവാദം എന്നറിയപ്പെടുന്നു.ജനങ്ങളുടെ സ്വാതന്ത്ര്യം രക്ഷിക്കുന്ന രാഷ്ട്രീയ ഘടനയാണിത്. പ്രഭു ഭരണം, രാജവാഴ്ച, എന്നിവയ്ക്കെതിരാണ് ഗണതന്ത്രവാദം. ബ്രിട്ടൺ, കാനഡ, ജപ്പാൻ എന്നീ രാജ്യങ്ങളിൽ ഭരണഘടനാവിധേയമായ രാജവാഴ്ചയെ ഗണതന്ത്രം അംഗീകരിക്കുന്നു.
കുറിപ്പുകൾ

* ഗണസ്യ തന്ത്രം ഗണതന്ത്രം: അതായത് കൂട്ടത്തിന്റെ കൗശലം എന്നർത്ഥം.

വർഗ്ഗം:റിപ്പബ്ലിക്കുകൾ
വർഗ്ഗം:ഭരണസമ്പ്രദായങ്ങൾ
ലോറൻസ് റോബർട്ട്സ് (ശാസ്ത്രജ്ഞൻ)

ലോറൻസ് റോബർട്ട്സ് (ജനനം: ഡിസംബർ 21, 1937 - മരണം : ഡിസംബർ 26, 2018) 2001-ൽ "ഇന്റർനെറ്റിന്റെ വികസനത്തിന്" ഡ്രേപ്പർ സമ്മാനവും 2002-ൽ പ്രിൻസിപ്പ് ഡി അസ്റ്റൂറിയസ് അവാർഡും ലഭിച്ച ഒരു അമേരിക്കൻ എഞ്ചിനീയറായിരുന്നു.

ആർപാനെറ്റിന്റെ (ARPANET) മുഖ്യ സ്രഷ്ടാവായി അറിയപ്പെടുന്ന വ്യക്തിയാണ് ലോറൻസ് ജി റോബർട്ട്സ്. ജെ.സി.ആർ ലിക് ലൈഡറുടെ അർപ്പനെറ്റ് ആശയങ്ങൾ നടപ്പിലാക്കിയത് ഇദ്ദേഹമാണ്. ഇ-മെയിലിന്റ ചരിത്രത്തിലും റോബർട്ട്സിന് സ്ഥാനമുണ്ട്. ലിക് ലൈഡറുമായി കണ്ടുമുട്ടിയ റോബർട്ട്സ് അദ്ദേഹത്തിന്റെ ശിഷ്യനായി മാറി. പായ്കറ്റ് സ്വിച്ചിംഗ് ടെക്നോളജിയും വിൻ്റൺ സെർഫ് , റോബർട്ട് കാൻ എന്നിവരുടെ ടിസിപി/ഐപി(TCP/IP) എന്നിവയാണ് ആർപാനെറ്റിന് വേണ്ട നെറ്റ്വർക്കിംഗ് സാങ്കേതികവിദ്യകളായി തിര‍ഞ്ഞെടുത്തത്.

ഒരു പ്രോഗ്രാം മാനേജരായും പിന്നീട് അഡ്വാൻസ്ഡ് റിസർച്ച് പ്രോജക്ട്സ് ഏജൻസിയിൽ ഓഫീസ് ഡയറക്ടറായും റോബർട്ട്സും സംഘവും ബ്രിട്ടീഷ് കമ്പ്യൂട്ടർ ശാസ്ത്രജ്ഞനായ ഡൊണാൾഡ് ഡേവിസും അമേരിക്കാരൻ പോൾ ബാരനും കണ്ടുപിടിച്ച പാക്കറ്റ് സ്വിച്ചിംഗ് ടെക്നിക്കുകൾ ഉപയോഗിച്ച് അർപാനെറ്റ് സൃഷ്ടിച്ചു. മസാച്യുസെറ്റ്‌സ് ആസ്ഥാനമായുള്ള കമ്പനിയായ ബോൾട്ട് ബെരാനെക് ആൻഡ് ന്യൂമാൻ (ബിബിഎൻ) നിർമ്മിച്ച അർപാനെറ്റ് ആധുനിക ഇന്റർനെറ്റിന്റെ മുൻഗാമിയായിരുന്നു. നെറ്റ്‌വർക്കിന്റെ പ്രകടനം മെച്ചപ്പെടുത്താൻ ഗണിതശാസ്ത്ര മോഡലുകൾ പ്രയോഗിക്കാൻ അദ്ദേഹം ലിയോനാർഡ് ക്ലെൻറോക്കിനോട് ആവശ്യപ്പെട്ടു. റോബർട്ട്സ് പിന്നീട് വാണിജ്യ പാക്കറ്റ് സ്വിച്ചിംഗ് നെറ്റ്‌വർക്ക് ടെലിനെറ്റിന്റെ സിഇഒ ആയി സേവനമനുഷ്ഠിച്ചു.
ആദ്യകാല ജീവിതവും വിദ്യാഭ്യാസവും

ലാറി എന്നറിയപ്പെട്ടിരുന്ന റോബർട്ട്സ് ജനിച്ചതും വളർന്നതും കണക്റ്റിക്കട്ടിലെ വെസ്റ്റ്പോർട്ടിലാണ്.രസതന്ത്രത്തിൽ ഡോക്ടറേറ്റ് നേടിയ എലിസബത്തിന്റെയും (ഗിൽമാൻ) എലിയട്ട് ജോൺ റോബർട്ട്സിന്റെയും മകനായിരുന്നു അദ്ദേഹം. ചെറുപ്പകാലത്ത് അദ്ദേഹം ഒരു ടെസ്‌ല കോയിൽ നിർമ്മിക്കുകയും ഒരു ടെലിവിഷൻ അസംബിൾ ചെയ്യുകയും മാതാപിതാക്കളുടെ ഗേൾ സ്കൗട്ട് ക്യാമ്പിനായി ട്രാൻസിസ്റ്ററുകളിൽ നിന്ന് നിർമ്മിച്ച ഒരു ടെലിഫോൺ ശൃംഖല രൂപകൽപന ചെയ്യുകയും ചെയ്തുവെന്ന് പറയപ്പെടുന്നു.
ഇവയും കാണുക

* വിവരസാങ്കേതികരംഗത്തെ പ്രശസ്തരുടെ പട്ടിക
അവലംബം

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1937-ൽ ജനിച്ചവർ
ബോബ് കാൻ

റോബർട്ട് എലിയറ്റ് കാൻ (ജനനം ഡിസംബർ 23, 1938) ഒരു അമേരിക്കൻ ഇലക്ട്രിക്കൽ എഞ്ചിനീയറാണ്, വിന്റ് സെർഫിനൊപ്പം ഇന്റർനെറ്റിന്റെ അടിസ്ഥാന ആശയവിനിമയ പ്രോട്ടോക്കോളുകളായ ട്രാൻസ്മിഷൻ കൺട്രോൾ പ്രോട്ടോക്കോളും (TCP) ഇന്റർനെറ്റ് പ്രോട്ടോക്കോളും (IP) ആദ്യമായി നിർദ്ദേശിച്ചു.

2004-ൽ, ടിസിപി/ഐപിയിലെ പ്രവർത്തനത്തിന് വിന്റ് സെർഫിനൊപ്പം കാൻ ട്യൂറിംഗ് അവാർഡ് നേടി.
പശ്ചാത്തലം

അജ്ഞാത യൂറോപ്യൻ വംശജരായ ഒരു ജൂത കുടുംബത്തിൽ മാതാപിതാക്കളായ ബിയാട്രിസ് പോളിന്റെയും (നീ താഷ്‌ക്കർ) ലോറൻസ് കാന്റെയും മകനായി ന്യൂയോർക്കിലാണ് കാൻ ജനിച്ചത്. അദ്ദേഹത്തിന്റെ പിതാവ് മുഖേന, അദ്ദേഹം ഭാവിവാദിയായ ഹെർമൻ കാനെ കണ്ട്മുട്ടുകയും ചെയ്തു. 1960-ൽ ന്യൂയോർക്കിലെ സിറ്റി കോളേജിൽ നിന്ന് ഇലക്ട്രിക്കൽ എഞ്ചിനീയറിംഗിൽ ബി.ഇ.ഇ. ബിരുദം നേടിയ കാൻ പ്രിൻസ്റ്റൺ യൂണിവേഴ്സിറ്റിയിൽ പോയി അവിടെ ഇലക്ട്രിക്കൽ എഞ്ചിനീയറിംഗിൽ 1962-ൽ എം.എയും 1964-ൽ പി.എച്ച്.ഡിയും നേടി. പ്രിൻസ്റ്റണിൽ, ബെഡെ ലിയു അദ്ദേഹത്തെ ഉപദേശിക്കുകയും "സിഗ്നലുകളുടെ സാമ്പിളിലും മോഡുലേഷനിലുമുള്ള ചില പ്രശ്നങ്ങൾ" എന്ന പേരിൽ ഒരു ഡോക്ടറൽ പ്രബന്ധം പൂർത്തിയാക്കുകയും ചെയ്തു. 1972-ൽ ഡാർപ(DARPA)യിലെ പ്രോസസ്സിംഗ് ടെക്നിക് ഓഫീസിൽ (IPTO) ചേർന്നു. 1972-ലെ ശരത്കാല സമയത്ത്, ഇന്റർനാഷണൽ കമ്പ്യൂട്ടർ കമ്മ്യൂണിക്കേഷൻ കോൺഫറൻസിൽ 20 വ്യത്യസ്‌ത കമ്പ്യൂട്ടറുകളെ ബന്ധിപ്പിച്ചുകൊണ്ട് അദ്ദേഹം അർപ്പാനെറ്റ് പ്രദർശിപ്പിച്ചു, "പാക്കറ്റ് സ്വിച്ചിംഗ് ഒരു യഥാർത്ഥ സാങ്കേതികവിദ്യയാണെന്ന് ആളുകളെ പെട്ടെന്ന് മനസ്സിലാക്കിയ വാട്ടർ ഷെട്ട് ഇവന്റായിരുന്നു അത്." തുടർന്ന് അദ്ദേഹം ടിസിപി/ഐപി വികസിപ്പിക്കാൻ സഹായിച്ചു. വൈവിധ്യമാർന്ന കമ്പ്യൂട്ടർ നെറ്റ്‌വർക്കുകൾ ബന്ധിപ്പിക്കുന്നതിനുള്ള ഐപി പ്രോട്ടോക്കോളുകൾ. അദ്ദേഹം ഐപിടിഒ(IPTO)യുടെ ഡയറക്ടറായതിന് ശേഷം, യു.എസ്. ഫെഡറൽ ഗവൺമെന്റ് ഇതുവരെ നടത്തിയിട്ടുള്ളതിൽ വച്ച് ഏറ്റവും വലിയ കമ്പ്യൂട്ടർ ഗവേഷണ വികസന പരിപാടിയായ യുണൈറ്റഡ് സ്റ്റേറ്റ്സ് ഗവൺമെന്റിന്റെ ബില്യൺ ഡോളർ സ്ട്രാറ്റജിക് കമ്പ്യൂട്ടിംഗ് ഇനിഷ്യേറ്റീവ് ആരംഭിച്ചു.

പതിമൂന്ന് വർഷമായി ഡാർപയ്ക്കൊപ്പമായിരുന്നു, 1986-ൽ അദ്ദേഹം കോർപ്പറേഷൻ ഫോർ നാഷണൽ റിസർച്ച് ഇനിഷ്യേറ്റീവ്‌സ് (CNRI) സ്ഥാപിക്കാൻ പോയി, 2022 വരെ അതിന്റെ ചെയർമാനും സിഇഒയും പ്രസിഡന്റുമായി തുടരുന്നു.
ഇവയും കാണുക

* വിവരസാങ്കേതികരംഗത്തെ പ്രശസ്തരുടെ പട്ടിക
അവലംബം

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1938-ൽ ജനിച്ചവർ
ലിയോനാർഡ് ക്ലീൻ‌റോക്ക്

ലിയോനാർഡ് ക്ലീൻ റോക്ക് (1934 ജൂൺ 13 ന് ജനനം) ഒരു അമേരിക്കൻ കമ്പ്യൂട്ടർ ശാസ്ത്രജ്ഞനും യുസിഎൽഎ(UCLA) ഹെൻറി സാമുവേലി സ്കൂൾ ഓഫ് എഞ്ചിനീയറിംഗ് ആൻഡ് അപ്ലൈഡ് സയൻസിലെ ദീർഘകാല പ്രൊഫസറുമാണ്. ഇന്റർനെറ്റിന്റെ വികസനത്തിൽ വിൻറൺ സെർഫിനൊപ്പം തന്നെ പങ്ക് വഹിച്ച ശാസ്ത്രജ്ഞനാണ് ക്ലീൻ റോക്ക്. യൂണിവേഴ്സിറ്റി ഓഫ് കാലിഫോർണിയ, ലോസ് ഏഞ്ചലസ് എന്നിവിടങ്ങളിൽ കമ്പ്യൂട്ടർ സയൻസ് പ്രൊഫസറായും ഈ കമ്പ്യൂട്ടർ ശാസ്ത്രജ്ഞൻ സേവനമനുഷ്ഠിക്കുന്നു. പാക്കറ്റ് സ്വിച്ചിംഗ് സാങ്കേതിക വിദ്യക്ക് കാരണമായ 'കമ്മ്യൂണിക്കേഷൻ നെറ്റ്' എന്നൊരു ഗ്രന്ഥം രചിച്ചു. ഇപ്പോൾ മൊബൈൽ ഇന്റനെറ്റ് സേവനങ്ങളുടെ ഗവേഷണത്തിൽ ശ്രദ്ധ കേന്ദ്രീകരിച്ചിരിക്കുകയാണ് ക്ലീൻ റോക്ക്.

1960-കളുടെ തുടക്കത്തിൽ, ക്ലെൻറോക്ക് തന്റെ പിഎച്ച്.ഡി ഗവേഷണത്തിന്റെ ഭാഗമായി മെസേജ് സ്വിച്ചിംഗ് നെറ്റ്‌വർക്കുകളിലെ മോഡൽ ഡിലെ ക്യൂയിംഗ് സിദ്ധാന്തത്തിന്റെ പ്രയോഗത്തിന് തുടക്കമിട്ടു. തീസിസ്, 1964-ൽ ഒരു പുസ്തകമായി പ്രസിദ്ധീകരിച്ചു. പിന്നീട് അദ്ദേഹം ഈ വിഷയത്തിൽ നിരവധി സ്റ്റാൻഡേർഡ് വർക്കുകൾ പ്രസിദ്ധീകരിച്ചു. 1970-കളുടെ തുടക്കത്തിൽ, പാക്കറ്റ് സ്വിച്ചിംഗ് നെറ്റ്‌വർക്കുകളുടെ പ്രകടനത്തെ മെച്ചപ്പെടുത്താൻ അദ്ദേഹം ക്യൂയിംഗ് സിദ്ധാന്തം പ്രയോഗിച്ചു. ഇന്റർനെറ്റിന്റെ മുൻഗാമിയായ അർപാനെറ്റിന്റെ വികസനത്തിൽ ഈ ബുക്ക് സ്വാധീനം ചെലുത്തി. ഇന്റർനെറ്റിലേക്ക് നയിച്ച ഇന്റർനെറ്റ് വർക്കിംഗിനായുള്ള കമ്മ്യൂണിക്കേഷൻ പ്രോട്ടോക്കോളുകളിൽ പ്രവർത്തിച്ച നിരവധി ബിരുദ വിദ്യാർത്ഥികളുടെ മേൽനോട്ടം അദ്ദേഹം വഹിച്ചു. 1970-കളുടെ അവസാനത്തിൽ അദ്ദേഹത്തിന്റെ വിദ്യാർത്ഥി ഫാറൂഖ് കമൂണുമായി ചേർന്ന് ശ്രേണി റൂട്ടിംഗിനെക്കുറിച്ചുള്ള അദ്ദേഹത്തിന്റെ സൈദ്ധാന്തിക പ്രവർത്തനങ്ങൾ ഇന്റർനെറ്റിന്റെ പ്രവർത്തനത്തിൽ ഇന്നും നിർണായകമാണ്.
ഇവയും കാണുക

* വിവരസാങ്കേതികരംഗത്തെ പ്രശസ്തരുടെ പട്ടിക
അവലംബം


വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1934-ൽ ജനിച്ചവർ
ജോൻ പോസ്റ്റൽ

ജോൻ പോസ്റ്റൽ (ഓഗസ്റ്റ് 6, 1943 - ഒക്ടോബർ 16, 1998) എന്ന ജോനാതൻ ബ്രൂസ് പോസ്റ്റൽ ഒരു അമേരിക്കൻ കമ്പ്യൂട്ടർ ശാസ്ത്രജ്ഞനായിരുന്നു. ഇന്റർനെറ്റിന്റെ പ്രവർത്തനത്തിൽ നിർണായക സ്റ്റാൻഡേർഡുകൾ രൂപപ്പെടുത്തുന്നതിൽ പ്രധാന പങ്ക് വഹിച്ചു. RFC 743 എന്ന സ്റ്റാൻഡേർഡിലൂടെ 'പോസ്റ്റൽ നിയമം' എന്ന തിയറിക്ക് രൂപം നൽകി. ഇന്റർനെറ്റ് സ്റ്റാൻഡേർഡുകളുടെ ഏകീകരണത്തിലും പ്രാമാണീകരണത്തിലും വഹിച്ച പങ്ക് ഇന്റർനെറ്റിന്റെ ചരിത്രത്തിൽ പ്രധാന സ്ഥാനം നേടികൊടുത്തു. ഇന്ന് ഇന്റർനെറ്റിന്റെ മേൽനോട്ടം വഹിക്കുന്ന ICANN എന്ന സംഘടനക്ക് രൂപം നൽകുന്നതിൽ (1998 ൽ) പോസ്റ്റൽ പ്രധാന പങ്ക് വഹിച്ചു. സിമ്പിൾ മെയിൽ ട്രാൻസ്ഫർ പ്രോട്ടോക്കോളിനായി (SMTP) റിക്വസ്റ്റ് ഫോർ കമന്റ് (RFC) ഡോക്യുമെന്റ് സീരീസിന്റെ എഡിറ്റർ, മരണം വരെ ഇന്റർനെറ്റ് അസൈൻഡ് നമ്പർ അതോറിറ്റി (IANA) കൈകാര്യം ചെയ്തതിനാണ് അദ്ദേഹം പ്രധാനമായും അറിയപ്പെടുന്നത്.
അദ്ദേഹത്തിന്റെ ജീവിതകാലത്ത് അദ്ദേഹത്തിന്റെ സമഗ്രമായ സംഭാവനയക്ക് "ഇന്റർനെറ്റിന്റെ ദൈവം" എന്ന് വിളിക്കപ്പെട്ടു; ഈ "അനുവാദം" ഒരു ബാർബിനൊപ്പം വന്നതായി പോസ്റ്റൽ തന്നെ രേഖപ്പെടുത്തി, അദ്ദേഹത്തെ ഒരു "പ്രൊഫഷണൽ" ആക്കി മാറ്റണം എന്ന നിർദ്ദേശത്തെ, അദ്ദേഹം ഇപ്രകാരം പ്രതികരിച്ചു: "തീർച്ചയായും, 'ദൈവം' ഇല്ല. ഒരുപാട് ആളുകൾ ഒരുമിച്ച് കാര്യങ്ങൾ ചെയ്യാൻ വേണ്ടി സഹകരിക്കുന്നതിനാലാണ് ഇന്റർനെറ്റ് പ്രവർത്തിക്കുന്നത്."
കരിയർ

പോസ്റ്റൽ വാൻ ന്യൂസ് ഹൈസ്‌കൂളിലുംതുടർന്ന് യുസിഎൽഎ(UCLA)-യിലും ചേർന്ന് ബി.എസ്. (1966) അതുപോലെ അദ്ദേഹത്തിന്റെ എം.എസ്. (1968) എഞ്ചിനീയറിംഗിൽ. തുടർന്ന് പി.എച്ച്.ഡി പൂർത്തിയാക്കി. അവിടെ 1974-ൽ കമ്പ്യൂട്ടർ സയൻസിൽ, ഡേവ് ഫാർബർ തന്റെ തീസിസ് അഡ്വൈസറായി.

1969 ഡിസംബർ 23-ന് യുസിഎൽഎയിൽ പോസ്റ്റ് ഗ്രാജ്വേറ്റ് റിസർച്ച് എഞ്ചിനീയറായി (I) പോസ്റ്റൽ ജോലി ആരംഭിച്ചു, അവിടെ അദ്ദേഹം അർപാനെറ്റിന്റെ ആദ്യകാല പ്രവർത്തനങ്ങളിൽ ഏർപ്പെട്ടു. ഇന്റർനെറ്റ് ഡൊമെയ്ൻ സിസ്റ്റത്തിന്റെ വികസനത്തിൽ അദ്ദേഹം ഏർപ്പെട്ടിരുന്നു, അദ്ദേഹത്തിന്റെ പ്രേരണയാൽ, വിന്റ് സെർഫും ബോബ് കാനും നെറ്റ്‌വർക്കുകൾക്കിടയിൽ ഡാറ്റ കൈകാര്യം ചെയ്യുന്നതിനുള്ള രണ്ടാമത്തെ സെറ്റ് പ്രോട്ടോക്കോളുകൾ വികസിപ്പിച്ചെടുത്തു, അത് ഇപ്പോൾ ഇന്റർനെറ്റ് പ്രോട്ടോക്കോൾ സ്യൂട്ട് എന്നറിയപ്പെടുന്നു. സെർഫും സ്റ്റീവ് ക്രോക്കറും ചേർന്ന്, മിക്ക അർപാനെറ്റ് പ്രോട്ടോക്കോളുകളും നടപ്പിലാക്കുന്നതിനു വേണ്ടി പോസ്റ്റലും കൂടി ആ ടീമിനൊപ്പം പ്രവർത്തിച്ചു.സെർഫ് പിന്നീട് ടിസിപി/ഐപി സ്റ്റാൻഡേർഡിന്റെ പ്രധാന ഡിസൈനർമാരിൽ ഒരാളായി മാറി,ഇത് പോസ്റ്റൽ നിയമം എന്നറിയപ്പെടുന്ന വാക്യം മൂലം പ്രവർത്തിക്കുന്നു.
ഇവയും കാണുക

* വിവരസാങ്കേതികരംഗത്തെ പ്രശസ്തരുടെ പട്ടിക

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1943-ൽ ജനിച്ചവർ
അവലംബം
ഒലെ ജൊഹാൻ ഡാൽ

ഓൾ ജോൻ ഡാൽ (ജനനം:1931)ക്രിസ്റ്റൻ നിഗാർഡിനൊപ്പം സിമുല, ഒബ്ജ്ക്ട് ഓറിയൻറ്ഡ് പ്രോഗ്രാമിംഗ് എന്നിവക്ക് ജന്മം കൊടുത്ത കമ്പ്യൂട്ടർ ശാസ്ത്രജ്ഞനാണ് ഓൾ ജോൻ ഡാൽ. ഒബ്ജക്ട് ഓറിയൻറ്ഡ് പ്രോഗ്രാമിംഗ് എന്ന തത്ത്വം കമ്പ്യൂട്ടർ ലോകത്തിന് നൽകിയത് ഡാൽ ആയിരുന്നു.ഇതിൽ തന്നെയാണ് ഇപ്പോഴും ശ്രദ്ധ കേന്ദ്രീകരിച്ചിരിക്കുന്നത്. ക്ലാസ്, സബ് ക്ലാസ് , ഇൻ ഹെറിറ്റൻസ്, ഡൈനാമിക് ഒബ്ജക്ട് ക്രിയേഷൻ തുടങ്ങി ഇന്ന് സുപരിചിതമായ ഒബ്ജക്ട് ഓറിയൻറ്ഡ് തത്ത്വങ്ങൾ കൊണ്ടുവന്നത് ഡാലും നിഗാർഡും ചേർന്നായിരുന്നു.
കരിയർ

നോർവേയിലെ മണ്ഡലിലാണ് ഡാൽ ജനിച്ചത്. ഫിൻ ഡാലിന്റെയും (1898-1962) ഇൻഗ്രിഡ് ഒത്തിലി കാതിങ്ക പെഡേഴ്സന്റെയും (1905-80) മകനായിരുന്നു അദ്ദേഹം. അദ്ദേഹത്തിന് ഏഴ് വയസ്സുള്ളപ്പോൾ, അദ്ദേഹത്തിന്റെ കുടുംബം ഡ്രാമനിലേക്ക് മാറി. അദ്ദേഹത്തിന് പതിമൂന്ന് വയസ്സുള്ളപ്പോൾ, രണ്ടാം ലോകമഹായുദ്ധത്തിൽ നോർവേയിലെ ജർമ്മൻ അധിനിവേശ സമയത്ത് കുടുംബം മുഴുവൻ സ്വീഡനിലേക്ക് പലായനം ചെയ്തു. യുദ്ധം അവസാനിച്ചതിനുശേഷം, ഡാൽ ഓസ്ലോ സർവകലാശാലയിൽ സംഖ്യാ ഗണിതശാസ്ത്രം പഠിച്ചു.

1968-ൽ ഓസ്ലോ സർവ്വകലാശാലയിൽ മുഴുവൻ സമയം പ്രൊഫസറായി മാറിയ ഡാൽ, പ്രതിഭാധനനായ അധ്യാപകനും ഗവേഷകനുമായിരുന്നു. ഇവിടെ അദ്ദേഹം ഹൈറാർക്കിക്കൽ പ്രോഗ്രാം സ്ട്രക്ചറുകളിൽ പ്രവർത്തിച്ചു, ഒരുപക്ഷേ അദ്ദേഹത്തിന്റെ ഏറ്റവും സ്വാധീനമുള്ള പ്രസിദ്ധീകരണമാണ്, അത് സി.എ.ആർ. ഡാൽ(Dahl), എഡ്ഗർ ഡൈക്സ്ട്രാ, ഹോരെ(Hoare) എന്നിവർ ചേർന്ന് എഴുതിയ 1972-ലെ സ്വാധീനമുള്ള ഗ്രന്ഥമാണ് സ്ട്രക്ചേർഡ് പ്രോഗ്രാമിങ്, 1970 കളിലെ സോഫ്റ്റ്‌വെയറിനെ സംബന്ധിച്ച ഏറ്റവും അറിയപ്പെടുന്ന അക്കാദമിക് പുസ്തകമാണിത്. തന്റെ കരിയർ പുരോഗമിക്കുമ്പോൾ, ഒബ്ജക്റ്റ് ഓറിയന്റേഷനെ കുറിച്ച് റിഗറെസ്ലി റീസൺ ചെയ്യാൻ, ഔപചാരിക രീതികളുടെ ഉപയോഗത്തിന് ഡാൽ കൂടുതൽ താൽപ്പര്യം പ്രകടിപ്പിച്ചു. അദ്ദേഹത്തിന്റെ വൈദഗ്ധ്യം ആശയങ്ങളുടെ പ്രായോഗികതലത്തിലുള്ള പ്രയോഗം മുതൽ സമീപനത്തിന്റെ സാധുത ഉറപ്പാക്കുന്നതിന് വേണ്ടി അവയുടെ ഔപചാരിക ഗണിതശാസ്ത്രത്തിന് മുൻഗണന നൽകി.

ഡാൽ, നോർവെയിൽ ഏറ്റവും പ്രശസ്തനായ കമ്പ്യൂട്ടർ സയന്റിസ്റ്റായിട്ടാണ് അറിയപ്പെടുന്നത്. 1960-കളിൽ ക്രിസ്റ്റൻ നൈഗാർഡുമായി ചേർന്ന്, അവർ ഒബ്ജക്റ്റ്-ഓറിയന്റഡ് പ്രോഗ്രാമിംഗ് (OOP) എന്ന ആശയം വികസിപ്പിച്ചു. അവരുടെ സിമുലേഷൻ പ്രോഗ്രാമിംഗ് ഭാഷകളായ സിമുല I (1961-1965), സിമുല 67(1965-1968) എന്നിവയിൽ നിന്ന് അൽഗോൾ 60 എന്ന പ്രോഗ്രാമിംഗ് ഭാഷയുടെ വികസിത രൂപത്തിൽ ഈ ആശയം പ്രവർത്തിച്ചു, ഇത് പിന്നീട് കമ്പ്യൂട്ടർ പ്രോഗ്രാമിംഗിന്റെ പുതിയ ഒരു രീതിയായി മാറി. ഡാലും ക്രിസ്റ്റൻ നൈഗാർഡും ഒബ്ജക്റ്റ്-ഓറിയന്റഡ് പ്രോഗ്രാമിംഗിന്റെ അടിസ്ഥാന ആശയങ്ങൾ ആദ്യമായി വികസിപ്പിച്ചവരാണ്. ഈ ആശയങ്ങളിൽ ക്ലാസുകൾ, സബ്‌ക്ലാസുകൾ, ഡാറ്റാസിനെ മറയ്ക്കൽ, പൂർണ്ണമായ സിസ്റ്റം രൂപീകരിക്കാൻ ഒബ്ജക്റ്റുകൾ ഉപയോഗിക്കൽ തുടങ്ങിയവ ഉൾപ്പെടുന്നു. ഇന്ന് ഈ സമീപനം ലോകമെമ്പാടുമുള്ള സോഫ്‌റ്റ്‌വെയർ നിർമ്മാണത്തിൽ, സി++, ജാവ പോലുള്ള വലിയ പ്രോഗ്രാമിംഗ് ഭാഷകളിൽ വ്യാപകമായി ഉപയോഗിക്കപ്പെടുന്നു.
ഇവയും കാണുക

* വിവരസാങ്കേതികരംഗത്തെ പ്രശസ്തരുടെ പട്ടിക
അവലംബം

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1931-ൽ ജനിച്ചവർ
ക്രിസ്റ്റൻ നിഗാർഡ്

ക്രിസ്റ്റൻ നൈഗാർഡ് (27 ഓഗസ്റ്റ് 1926 - 10 ഓഗസ്റ്റ് 2002) ഒരു നോർവീജിയൻ കമ്പ്യൂട്ടർ ശാസ്ത്രജ്ഞനും പ്രോഗ്രാമിംഗ് ഭാഷാ പയനിയറും രാഷ്ട്രീയക്കാരനുമായിരുന്നു.അന്താരാഷ്‌ട്രതലത്തിൽ, ഒബ്‌ജക്‌റ്റ്-ഓറിയന്റഡ് പ്രോഗ്രാമിംഗിന്റെയും സിമുല എന്ന പ്രോഗ്രാമിംഗ് ഭാഷയുടെയും 1960-കളിൽ ഒലെ-ജോഹൻ ഡാലിനൊപ്പം സഹ-കണ്ടുപിടുത്തക്കാരനായി നൈഗാർഡ് അംഗീകരിക്കപ്പെട്ടു. കമ്പ്യൂട്ടർ സയൻസിലെ സംഭാവനകൾക്ക് നൈഗാർഡിനും ഡാലിനും 2001-ലെ എ.എം. ട്യൂറിംഗ് അവാർഡ് ലഭിച്ചു.
ആദ്യകാല ജീവിതവും കരിയറും

നൈഗാർഡ് ഓസ്ലോയിൽ ജനിച്ച് 1956-ൽ ഓസ്ലോ സർവകലാശാലയിൽ നിന്ന് ഗണിതശാസ്ത്രത്തിൽ ബിരുദാനന്തര ബിരുദം നേടി. അബ്സ്ട്രാക്ട് പ്രോബബിലിറ്റി തിയറിയെക്കുറിച്ചുള്ള അദ്ദേഹത്തിന്റെ തീസിസ് "തിയറിറ്റിക്കൽ ആസ്പറ്റ്സ് ഓഫ് മോണ്ടോ കാർലോ മെത്തേഡ്സ്" എന്നായിരുന്നു.

1948 മുതൽ 1960 വരെ നോർവീജിയൻ ഡിഫൻസ് റിസർച്ച് എസ്റ്റാബ്ലിഷ്‌മെന്റിൽ കമ്പ്യൂട്ടിംഗ്, പ്രോഗ്രാമിംഗ് (1948-1954), ഓപ്പറേഷണൽ റിസർച്ച് (1952-1960) എന്നിവയിൽ നൈഗാർഡ് മുഴുവൻ സമയവും പ്രവർത്തിച്ചു.

1957 മുതൽ 1960 വരെ നോർവീജിയൻ പ്രതിരോധ സ്ഥാപനത്തിലെ ആദ്യത്തെ ഓപ്പറേഷണൽ റിസർച്ച് ഗ്രൂപ്പുകളുടെ തലവനായിരുന്നു. നോർവീജിയൻ ഓപ്പറേഷണൽ റിസർച്ച് സൊസൈറ്റിയുടെ (1959-1964) സഹസ്ഥാപകനും ആദ്യ ചെയർമാനുമായിരുന്നു അദ്ദേഹം. 1960-ൽ, നോർവീജിയൻ കമ്പ്യൂട്ടിംഗ് സെന്റർ (NCC) അദ്ദേഹത്തെ നിയമിച്ചു, 1960-കളിൽ എൻസിസിയെ ഒരു ഗവേഷണ സ്ഥാപനമായി വളർത്തിയെടുക്കുകയും 1962-ൽ അതിന്റെ റിസർച്ച് ഡയറക്ടറായി മാറുകയും ചെയ്തു.
ഒബ്ജക്റ്റ് ഓറിയന്റഡ് പ്രോഗ്രാമിങ്

ഒലെ-ജോഹൻ ഡാലിനൊപ്പം, സിമുല I (1961-1965), സിമുല 67 (1965) എന്നിവയുടെ ഭാഗമായി നോർവീജിയൻ കമ്പ്യൂട്ടിംഗ് സെന്ററിൽ (നോർസ്ക് റെഗ്നസെൻട്രൽ (NR)) 1960-കളിൽ ഒബ്ജക്റ്റ്-ഓറിയന്റഡ് പ്രോഗ്രാമിംഗിനായുള്ള (OOPS) പ്രാരംഭ ആശയങ്ങൾ അദ്ദേഹം വികസിപ്പിച്ചെടുത്തു. സിമുലേഷൻ പ്രോഗ്രാമിംഗ് ഭാഷ, ഇത് അൽഗോൾ 60
(ALGOL 60)യു‌ടെ ഒരു വിപുലീകൃത വേരിയന്റും സൂപ്പർസെറ്റും ആരംഭിച്ചു. ഒബ്ജക്റ്റ്-ഓറിയന്റഡ് പ്രോഗ്രാമിംഗിന്റെ പ്രധാന ആശയങ്ങൾ ഈ ഭാഷകളിൽ അവതരിപ്പിച്ചു: ഒബ്‌ജക്‌റ്റുകൾ, ക്ലാസുകൾ, ഇൻഹെറിറ്റൻസ്, വെർച്വൽ ക്വാണ്ടിറ്റീസ്, മൾട്ടി-ത്രെഡഡ് (ക്വാസി-പാരലൽ) പ്രോഗ്രാം എക്‌സിക്യൂഷൻ മുതലായവ. 2004-ൽ, അസോസിയേഷൻ ഇന്റർനാഷണൽ പവർ ലെസ് ടെക്നോളജീസ് ഒബ്‌ജെറ്റ്‌സ് (എഐടിഒ) ഒബ്‌ജക്റ്റ് ഓറിയന്റേഷനിലെ അവരുടെ പയനിയറിംഗ് പ്രവർത്തനങ്ങളെ ബഹുമാനിക്കുന്നതിനായി ഒലെ-ജോഹാൻ ഡാലിന്റെയും ക്രിസ്റ്റൻ നൈഗാഡിന്റെയും പേരിൽ ഒരു വാർഷിക സമ്മാനം സ്ഥാപിച്ചു. ഒബ്ജക്റ്റ് ഓറിയന്റേഷൻ മേഖലയിൽ കാര്യമായ സാങ്കേതിക സംഭാവനകൾ നൽകുന്ന രണ്ട് വ്യക്തികൾക്കാണ് ഈ ഡാൽ-നൈഗാർഡ് സമ്മാനം വർഷം തോറും നൽകുന്നത്. ഒബ്‌ജക്‌റ്റ് ഓറിയന്റഡ് പ്രോഗ്രാമിംഗിന്റെ ഇന്നത്തെ വീക്ഷണത്തിന് രൂപം നൽകിയ ഡാലിന്റെയും നൈഗാഡിന്റെയും പയനിയർ കൺസെപ്പറ്റ്വൽ ആന്റ്/ഓർ നടപ്പാക്കുന്നതിന്റെ സ്പിരിറ്റിലായിരിക്കണം സംഭാവനകൾ നൽകേണ്ടത്. ഇകൂപ്പ്(ECOOP) കോൺഫറൻസിൽ എല്ലാ വർഷവും സമ്മാനം നൽകുന്നു. ഒരു സീനിയർ, ജൂനിയർ പ്രൊഫഷണലുകൾക്ക് നൽകുന്ന രണ്ട് അവാർഡുകൾ അടങ്ങുന്നതാണ് സമ്മാനം.
ഇവയും കാണുക

* വിവരസാങ്കേതികരംഗത്തെ പ്രശസ്തരുടെ പട്ടിക
അവലംബം

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1926-ൽ ജനിച്ചവർ